Soția medicului erou de la ATI Neamţ îl contrazice pe Tătaru în privința testului Covid. Ce spune Alina Denciu despre starea doctorului.
Un anunț făcut aseară de ministrul Tătaru complică lucrurile. Soția medicului Cătălin Denciu îl contrazice pe Nelu Tătaru. Alina Denciu a aflat vești bune din Belgia, unde este tratat doctorul.
Contradicțiile se țin lanț în anunțurile oficiale, după incendiul de la ATI Piatra Neamț, în care au murit 10 bolnavi de COVID. Astăzi avem episodul: medicul contaminat sau nu cu noul coronavirus.Soția medicului Cătălin Denciu, rănit și el când încerca să scoată pacienți din flăcări, îl contrazice pe ministrul Sănătății.Nelu Tătaru spunea aseară că doctorul a fost testat la Floreasca, înainte să fie trimis în Belgia și că este infectat cu noul coronavirus. Ce-i drept, Denciu s-a contaminat în primăvară, dar cum cadrele medicale nu sunt testate periodic, nu știu dacă a rămas pozitiv de atunci ori s-a contaminat din nou.Alina Denciu, soția medicului, are însă altă variantă: "Testul făcut a fost un test rapid antigen pentru pentru SARS-COV-2. S-au consultat medicii şi cu medicii de la Matei Balş, iar concluzia a fost că, cu siguranţă, a fost prin contaminare. Cei din Belgia nu au fost deloc aproape interesaţi de acest test pozitiv. El încă are anticorpii specifici.“Alina Denciu: Acest test la Floreasca ar fi putut să fie fals pozitivAlina Denciu explică astfel că "acest test la Floreasca ar fi putut să fie fals pozitiv“: "Și prin contaminarea în atmosfera aceea, vă daţi seama, încinsă, cu încărcătură virală foarte mare. Nu m-au informat că i-ar fi făcut alt test şi ţinând cont că el a ajuns acolo de duminică, mi-ar fi spus dacă i s-ar fi recoltat şi ar fi venit şi rezultatul.“Alina Denciu a aflat vești bune din Belgia, unde este tratat doctorul: "Starea soţului meu, aseară, era puţin îmbunătăţită față de cum era cu o seară înainte. Informaţiile le primesc doar după ora 18.00, o dată pe zi. Sunt singura persoană de contact care primeşte aceste informaţii. Erau încrezători pentru că funcţiile vitale se normalizaseră, rinichiul începea să funcţioneze singur. Inima nu mai avea nevoie de suport pentru a funcţiona la capacitate maximă. Începuse să elimine din edemele care se acumulaseră. Deci, este o evoluţie lent-favorabilă, cum spunem în termeni medicali. Ceea ce este îmbucurător pentru mine ţinând cont că nu a trecut foarte mult timp din momentul în care a ajuns acolo, în starea în care a ajuns, semnele sunt îmbucurătoare“.Alina Denciu: În țară nu ar fi avut șanseNorocul doctorului Denciu este că a fost transferat la un spital din Belgia. O spune limpede soția lui, medic și ea.Alina Denciu: "Sunt şi eu medic, dar am capacitatea de a recunoaşte limitele sistemului nostru sanitar, în toate domeniile, cu atât mai mult în domeniul de tratare a marilor arşi. Va dura foarte mult timp, mulţi ani şi va fi nevoie de foarte multe investiţii, care, din păcate, momentan, nu pot sau nu se vor a fi făcute în sistemul sanitar şi şansa lui de a supravieţui este acest spital din Belgia.“.